**ΕΝΤΥΠΟ 4**

**EΠΕΞΕΡΓΑΣIΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΕΝΗΜΕΡΩΣΗ ΚΑΙ ΣΥΝΑΙΝΕΣΗ ΥΠΟΚΕΙΜΕΝΩΝ ΔΕΔΟΜΕΝΩΝ**

Το Ν.Π.Δ.Δ. «Κοινωνικός Οργανισμός Δήμου Πατρέων» θέλοντας να διασφαλίσει τα προσωπικά και ευαίσθητα προσωπικά δεδομένα είτε δικά σας, είτε των τέκνων σας έχει υλοποιήσει όλα τα απαραίτητα τεχνικά και οργανωτικά μέτρα όπως ορίζονται από τον Γενικό Κανονισμό Προστασίας Προσωπικών Δεδομένων (ΕΕ) 2016/679 και αναφέρονται αναλυτικά στην Πολιτική Προστασίας Προσωπικών Δεδομένων, η οποία βρίσκεται αναρτημένη στην ιστοσελίδα του Ν.Π.Δ.Δ. [**http://www.kodip.gr/**,](http://www.kodip.gr/) στην σχετική ενότητα του Νομικού Προσώπου. Η προστασία της ιδιωτικής σας ζωής και η διαφύλαξη του απορρήτου των πληροφοριών και των δεδομένων σας, αποτελεί θεμελιώδη προτεραιότητά μας.

Τα δεδομένα που συλλέγονται και υφίστανται επεξεργασία, είναι αυτά που απαιτούνται προκειμένου το Νομικό Πρόσωπο να είναι συμμορφωμένο με τις ισχύοντες νόμους, αποκλείοντας κάθε άλλη μη επιθυμητή επεξεργασία αυτών.

Ενημέρωση: Τα προσωπικά δεδομένα που συλλέγει το Νομικό Πρόσωπο, ενδέχεται να διαβιβαστούν σε τρίτους, είτε προς εκπλήρωση του σκοπού για τον οποίο συλλέχθηκαν, είτε για την αποτελεσματικότερη λειτουργία του Νομικού Προσώπου. Επιπλέον τονίζεται ότι τα τρίτα μέρη (π.χ. εταιρεία λογιστικής και πληροφορικής υποστήριξης, ελεγκτικές εταιρείες, τρίτοι φορείς δημοσίου, ιατρός παιδικών σταθμών, ηλεκτρονικές πλατφόρμες δημοσίου συμφέροντος), στα οποία δύναται να διαβιβαστούν (ανάλογα με την κατηγορία) προσωπικά δεδομένα έχουν εναρμονιστεί με τον Γενικό Κανονισμό Προστασίας Δεδομένων και έχουν αποδεχθεί πλήρως, τις ρήτρες εχεμύθειας και εμπιστευτικότητας που έχει θέσει το Νομικό Πρόσωπο, αναφορικά με την επεξεργασία των δεδομένων.

Τα προσωπικά δεδομένα των πολιτών/δημοτών και των τέκνων τους που συλλέγονται, διατηρούνται στο Νομικό Πρόσωπο ανάλογα με την κατηγορία που ανήκουν σύμφωνα πάντα με την κείμενη νομοθεσία έως το διηνεκές. Όταν παρέλθει το παραπάνω χρονικό διάστημα τα δεδομένα ανωνυμοποιούνται ή καταστρέφονται με εγκεκριμένες διαδικασίες καταστροφής (καταστροφέας εγγράφων, μη αναστρέψιμη διαγραφή για ηλεκτρονικά δεδομένα, καθώς και σύνταξη πρωτοκόλλου καταστροφής).

Το Νομικό Πρόσωπο έχει ορίσει ως Υπεύθυνο Προστασίας Δεδομένων τον κ. **Ανδρέα Ροδάκο** και ως αναπληρωτή του τον κ. **Θεοδωρόπουλο Κωνσταντίνο**, στους οποίους μπορείτε να απευθυνθείτε, μέσω της ηλεκτρονικής ταχυδρομικής διεύθυνσης andreas.rodakos@knr.gr, ή του τηλεφώνου 2610 390971 για την άσκηση των δικαιωμάτων σας (Πρόσβαση/ Διόρθωση/ Διαγραφή/ Φορητότητα / Περιορισμός Επεξεργασίας/ Αντίταξη στην Επεξεργασία), όπως αυτά προβλέπονται στο Άρθρο 13 του Γενικού Κανονισμού Προστασίας Δεδομένων και αναφέρονται αναλυτικά στην Πολιτική Προστασίας Προσωπικών Δεδομένων του Νομικού Προσώπου. Για την άσκηση του δικαιώματος υποβολής καταγγελίας, αρμόδια εποπτική αρχή αποτελεί η Αρχή Προστασίας Δεδομένων Προσωπικού Χαρακτήρα (www.dpa.gr).

Υπογράφοντας το παρόν έγγραφο δηλώνετε ενήμερος για όλα τα παραπάνω, καθώς και για την Πολιτική που ακολουθεί το Νομικό Πρόσωπο αναφορικά με την επεξεργασία των δεδομένων σας καθώς και των τέκνων σας.

|  |
| --- |
| Πάτρα …../……/2021 |
| Ονοματεπώνυμο | Υπογραφή |